ভারতের মাটিতে ভারতকে ৭ উইকেটে হারাল বাংলাদেশ | MorningRinger
Home খেলা ক্রিকেট ভারতের মাটিতে ভারতকে ৭ উইকেটে হারাল বাংলাদেশ
ভারতের মাটিতে ভারতকে ৭ উইকেটে হারাল বাংলাদেশ
মুশফিকুর রহিমের অপরাজিত ৬০ রানের সুবাদে প্রথম টি-টোয়েন্টি ম্যাচে ভারতকে ৭ উইকেটে হারাল বাংলাদেশ । তিন ম্যাচ সিরিজে ১-০ ব্যবধানে লিড নিল লাল সবুজের বাংলাদেশ ।
Bangladesh Win! Tigers take a 1-0 lead in the 3-match T20I series against India with a emphatic 7-wicket victory at Delhi.#BANvIND #RiseOfTheTigers pic.twitter.com/JqNOEW5Kpt
দিল্লির অরুন জেটলি স্টেডিয়ামে টস জিতে ভারতকে ব্যাটিংয়ে আমন্ত্রণ জানান টাইগার অধিনায়ক মাহমুদউল্লাহ রিয়াদ। ব্যাট করতে নেমে নির্ধারিত ২০ ওভারে ৬ উইকেটে ১৪৮ রান তোলে স্বাগতিকরা।
Bangladesh tour India 2019: বাংলাদেশ-ভারত সিরিজের পূর্ণাঙ্গ সময়সূচি
ICC Women’s T20 World Cup 2020: বাংলাদেশের ক্রিকেট সূচি, কখন, কোথায়, কার সাথে খেলবে
ইনিংসের প্রথম ওভারের শেষ বলে ব্যক্তিগত ৯ রানে শফিউল ইসলামের বলে এলবি ডাব্লিউ হয়ে আউট হন ভারতের অধিনায়ক রোহিত শর্মা। দলীয় ৯৫ রানের মাথায় চতুর্থ উইকেট হারায় স্বাগতিকরা। দলের সর্বোচ্চ ৪২ বলে ৪১ রান করেন শিখর ধাওয়ান।
১৪৯ রানের জয়ের জন্য খেলতে নেমে ১৯.২ ওভারে ৩ উইকেট হারিয়ে ১৫৪ রান করে বাংলাদেশ । মুশফিকুর রহিম অপরাজিত ৬০ রান করেন ।
ব্যাট করতে নেমে দলীয় ৮ রানের মাথায় ওপেনার লিটন দাস (৭) আউট হন। এরপর সৌম্য সরকার এবং মোহাম্মদ নাঈম মিলে যোগ করেন ৪৬ রান। দলীয় ১১৪ রানে ৩৯ রান করে সৌম্য বিদায়ের পর অধিনায়ক রিয়াদকে নিয়ে দলকে জয় এনে দেন মুশফিক।
১৯তম ওভারে খলীলকে টানা চার বাউন্ডারি হাঁকিয়ে দলকে জয়ের কাছে নিয়ে যান মুশফিক। ৮ চার ও ১ ছয়ে ৪৩ বলে ৬০ রান করে অপরাজিত থাকেন তিনি। ৪৩ বলে ৮ চার ও ১ ছক্কায় ৬০ রানে অপরাজিত থাকেন মিস্টার ডিপেনডেবল নামে খ্যাত এই উইকেটরক্ষক-ব্যাটসম্যান।
আজকের ম্যাচে ওপেনিং ব্যাটসম্যান নাঈম শেখের অভিষেকটা স্মরণীয় হয়ে থাকবে ।
দারুণ ব্যাটিং নৈপুণ্য দেখিয়ে ম্যাচ সেরা হয়েছেন মুশফিকুর রহিম ।
বাংলাদেশ: লিটন দাস, সৌম্য সরকার, নাঈম শেখ, মাহমুদউল্লাহ রিয়াদ, মুশফিকুর রহিম, আফিফ হোসেন, মোসাদ্দেক সৈকত, আমিনুল ইসলাম বিপ্লব, শফিউল ইসলাম, আল-আমিন ও মুস্তাফিজুর রহমান।
ভারত: রোহিত শর্মা, শেখর ধাওয়ান, লোকেশ রাহুল, শ্রেয়াশ আয়ার, রিশভ পন্ত, ক্রুনাল পান্ডে, শিভম দুবে, ওয়াশিংটন সুন্দর, যুজবেন্দ্রা চাহাল, দীপক চাহার এবং খলিল আহমেদ।
Bangladesh beat India T20
প্রথম টি-টোয়েন্টি ম্যাচ
Previous articleঅল্প সময়েই ফর্সা ত্বক হওয়ার একমাত্র টোটকা
Next article‘স্টার সিনেপ্লেক্স’ সিনেমা দেখুন ফ্রি তে!